دستور مصر 2012 كان هو اساس النظام و دستور مصر من 26 ديسمبر 2012 ليوليه 2013 بعد ازمة الاعلان الدستورى فى نوفمبر 2012 ، اللى ادت لاحتجاجات مصر 2012-2013 ، محمد مرسى ، رئيس مصر، حصن الجمعيه التأسيسيه المصريه المسئولة عن حط دستور مصر الجديد ،اللى غالبية اعضائها من الإخوان المسلمين و السلفيين و الاحزاب الدينية و اللى عليها مشاكل عشان مش بتمثل كل احزاب و طوايف المصريين ، و مد فترتها لمدة شهرين. بعد فترة قصيره و على غير المتوقع فى يوم 1 ديسمبر سلم المستشار حسام الغريانى رئيس الجمعية التأسيسية مشروع الدستور الجديد للرئيس محمد مرسى. و حصلت مراسم للحدث ده و دعى محمد مرسى الشعب لأستفتاء تبتدى فى 15 ديسمبر 2012. انصار تمرير الدستور من الاخوان و السلفيين و الاحزاب اللى بمرجعية دينية استخدمت دعاية لحشد الناس لنعم ان الاستفتاء بيحافظ على هوية مصر الاسلاميه و ان تمرير الدستور حيعمل استقرار للبلد ، و ده اللى رافضته و عارضته القوى المدنيه اللى كانت منقسمة بين الحشد لأ و الحشد لمقاطعة الاستفتاء.الاستفتاء خلص بغالبية لنعم 63.8% ، فى الوقت اللى قالوا لا كانوا 36.2%. و اتعملت المسوده دستور مصر رسمى يوم 26 ديسمبر 2012. ↑ لونا غلط:bad argument #2 to 'match' (string expected, got table)